भीड़ के बीच और ट्रेन के बाजू से गाड़ी ड्राइव करता रहा युवक
Agra Cantonment Railway Station Video Goes Viral. Follow Uttar Pradesh Agra Cantt Railway Station Latest News, Headlines and Updates On Dainik Bhaskar (दैनिक भास्कर) आगरा के कैंट स्टेशन पर गाड़ी चलाने का यह वीडियो वायरल हुआ है। अब आरपीएफ और जीआरपी जांच की बात कह रहीं हैं।
आगरा कैंट रेलवे प्लेटफॉर्म पर एक युवक के कार ड्राइव करने का वीडियो सामने आया है। वीडियो में ट्रेन खड़ी नजर आ रही है। बेंच पर और जमीन पर कई यात्री भी बैठे दिख रहे हैं। यह वीडियो रील बनाने के लिए शूट किया गया। दो दिन पहले इसे ब्रह्मजीत सिंह कर्दम नाम के अकाउंट से पोस्ट भी किया गया।
अब इसके वायरल होने के बाद रेलवे में हड़कंप मच गया है। जांच के आदेश दिए गए हैं। वीडियो जहां बनाया गया वहीं सामने RPF की चौकी है और GRP भी तैनात रहती है। मामला सुर्खियों में आने के बाद सोशल मीडिया अकाउंट से यह रील हटा ली गई है।
कार मालिक और ड्राइवर के खिलाफ केस दर्ज
ब्रह्मजीत सिंह कर्दम के अकाउंट पर ऐसे कई वीडियो मौजूद हैं और जिनमें यह युवक एक महिला मंत्री के काफिले के साथ नजर आ रहा है। ऐसे में माना जा रहा है कि वह मंत्री का करीबी है। यह भी माना जा रहा है कि युवक मंत्री के काफिले के साथ ही अपनी गाड़ी लेकर स्टेशन पहुंचा होगा। हालांकि अभी GRP आधिकारिक तौर पर कुछ नहीं कह रही।
वीडियो में नजर आ रही कार का नंबर UP-80 FJ 0079 है। इसके ओनर का नाम सुनील है। वह शहर के रामनगर जगदीशपुरा का रहने वाला है। कार ड्राइवर के नाम का खुलासा नहीं हो पाया है। दोनों के खिलाफ केस दर्ज किया गया है।
रेलवे ने शुरू की जांच, होगी कार्रवाई
आगरा रेल मंडल की PRO प्रशस्ति श्रीवास्तव ने बताया- चेक कराया जा रहा है कि घटना के समय RPF के किन लोगों की ड्यूटी थी। इस पर सख्त कार्रवाई की जाएगी।
ये भी पढ़ें...
प्रयागराज में BJP का झंडा लगी कार से लटक कर स्टंट करने का VIDEO, 'हम हैं बाप शहर के' गाने पर रील बनाई
प्रयागराज में एक वीडियो सामने आया है। इसमें कुछ युवा एक्सयूवी-500 कार की खिड़की से लटक कर जानलेवा स्टंट करते दिख रहे हैं। रील बनाते ये युवा तेज गति से एक्सयूवी को जिगजैग ड्राइव कर रहे हैं। बैक ग्राउंड में गाना चल रहा है कि 'हम हैं बाप शहर के' कई लोग कार सवार युवकों को देखकर हड़बड़ाकर अपनी गाड़ी बगल करते दिख रहे हैं। यहां पढ़ें पूरी खबर
गुरुग्राम में सड़कों पर उड़ाए 500-2000 के नकली नोट: शाहिद के स्टाइल में कार की डिक्की से नोट फेंक बनाई रील
हरियाणा में गुरुग्राम की सड़कों पर 500 और 2000 के नोट उड़ाते हुए युवकों का VIDEO सामने आया है। इसमें एक युवक गाड़ी चलाते हुए डायलॉग बोल रहा है, जबकि पीछे बैठा उसका साथी चलती कार में डिक्की से नकली नोट बाहर फेंकता दिख रहा है। यहां पढ़ें पूरी खबर 
बेंगलुरु में शख्स ने फ्लाईओवर से उड़ाए 10 के नोट:पकड़ने के लिए लगी भीड़, लोग गाड़ियां रोककर मांगने लगे पैसे
कर्नाटक के बेंगलुरु में एक शख्स ने फ्लाईओवर से 10-10 के कई नोट उड़ाए। ये घटना मंगलवार सुबह की है। इसका वीडियो भी सामने आया है। वीडियो में दिख रहा है कि एक शख्स जिसके गले में घड़ी टंगी हुई है। फ्लाईओवर पर खड़ा होकर 10 के नोट उड़ा रहा है। नोट पकड़ने के लिए फ्लाईओवर के नीचे खड़े लोगों की भीड़ इकट्ठी हो गई। पूरी खबर पढ़ें